EkBass/fiwiki-20250220-pages-articles huggingface dataset:
Ville Kupari

Ville Kupari (6. tammikuuta 1900 Rautalampi − 2. toukokuuta 1986 Tampere) oli suomalainen kirvesmies ja kirjanpitäjä, joka toimi sosialidemokraattien kansanedustajana 1930- ja 1940-luvuilla. Hänen äitinsä oli torpparin tytär Anna Lydia Kupari. Kupari kävi kansakoulun ja työskenteli sitten renkinä sekä metsä- ja uittotöissä Konnevedellä aina vuoteen 1924 saakka. Kupari oli kirvesmiehenä Karhulassa 1924–1925 ja sodan jälkeen rakennusyhtiön osakkaana Lahdessa 1945–1947 ja Helsingissä 1947–1958. Viimeksi hän oli rakennusliikkeen varastonhoitajana, asunto-osakemyyjänä ja kirjanpitäjänä Tampereella 1958–1968. Kupari oli kansanedustajana 1936–1945 edustaen Viipurin läänin läntistä vaalipiiriä. Hän kuului myös Kymin kunnanvaltuustoon ja Kymenlaakson osuusliikkeen edustajistoon. Ville Kupari oli naimisissa vuodesta 1922 Hilma Maria Hämäläisen kanssa. == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kymin kunnanvaltuutetut Luokka:Viipurin läänin läntinen vaalipiiri Luokka:Vuonna 1900 syntyneet Luokka:Vuonna 1986 kuolleet
Davit Kakabadze

Davit Kakabadze (; 20. elokuuta (J: 8. elokuuta) 1889 Kukhi, Georgia – 10. toukokuuta 1952 Tbilisi) oli georgialainen avantgarde-taidemaalari, graafikko ja lavastesuunnittelija. Hän oli monilahjakkuus, joka toimi myös taiteentutkijana, elokuvatekniikan kehittäjänä ja amatöörivalokuvaajana. Kakabadze yhdisti teoksissaan innovatiivisia tulkintoja eurooppalaisesta "vasemmistolaisesta" taiteesta georgialaiseen perinteeseen, jonka asiantuntija hän oli. ==Elämänvaiheet== Kakabadze syntyi köyhään talonpoikaisperheeseen Kukhin kylässä lähellä Khonin kaupunkia. Paikalliset hyväntekijät rahoittivat hänen luonnontieteen opintojaan Pietarin yliopistossa, josta hän valmistui vuonna 1916. Samaan aikaan hän kävi maalaustunneilla Dmitrojev-Kavkazskin studiolla ja tutki vanhaa georgialaista taidetta. Työskenneltyään lyhyen aikaa maalarina ja kouluttajana Tbilisissä hän matkusti Pariisiin, jossa hän asui vuosina 1919–1927. Hän osallistui Société des Artistes Indépendantsin näyttelyihin ja piti yhteisnäyttelyitä georgialaisten taiteilijoiden Lado Gudiašvilin ja Šalva Kikodzen kanssa. Kakabadzen syntymäprovinssin Imeretin luontoa kuvaava maisemasarja kuuluu hänen varhaistuotantonsa mielenkiintoisimpiin teoksiin. Asuessaan Pariisissa Kakabadze kiinnostui abstraktista maalauksesta ja työskenteli eri tekniikoiden parissa, kokeillen metallin, peililasin, lasimaalauksen ja muiden samantyyppisten materiaalien käyttöä värien sijaan. Hän omaksui pian aiempaa "vasemmistolaisemman" kannan ja ylisti kubismia. Kakabadze luennoi Pariisissa kuvataiteen eri puolista ja kehitti kiinnostustaan liikkeen kuvaamiseen rakentamalla vuonna 1923 elokuvakameran, joka tuotti illuusion korkokuvasta. Niinpä hänestä tuli yksi kolmiulotteisen elokuvataiteen pioneereista. 1920-luvun puoliväliin mennessä hän oli hylännyt kubismivaikutteisen tyylinsä abstraktimman kuvanveiston ja maalaustaiteen hyväksi. Palattuaan Georgiaan vuonna 1927 Kakabadze jatkoi Imereti-teemaansa maalaamalla uusia, monumentaalisia maisemia, mukaan lukien teollisuusmaisemia. Samoihin aikoihin hän teki yhteistyötä johtavan georgialaisen teatteriohjaajan Kote Mardžanišvilin kanssa ja tuotti useita lavastussuunnitelmia Mardžanišvilin teatterille Kutaisissa. Vuonna 1931 hän tuotti myös dokumenttifilmin "Georgian vanhat monumentit". Kakabadzesta tuli Tbilisin kuvataideakatemian professori vuonna 1928. Neuvostoviranomaiset kuitenkin painostivat häntä, koska hän "ei ollut onnistunut" hylkäämään formalismia ja mukautumaan sosialistisen realismin dogmiin. Lopulta hänet erotettiin akatemiasta vuonna 1948. Historioitsija Sargis Kakabadze oli hänen veljensä. == Lähteet == * === Viitteet === == Aiheesta muualla == *Davit Kakabadzen valokuvia . Georgian valokuvamuseo. *Davit Kakabadzea käsittelevä internetsivu. Luokka:Georgialaiset taidemaalarit Luokka:Vuonna 1889 syntyneet Luokka:Vuonna 1952 kuolleet
Isojuurekas

Isojuurekas (Megacollybia platyphylla), vanha nimi Oudemansiella platyphylla on nuorena kupera, myöhemmin laakenevalakkinen harmaanruskea isojuurekaslaji. Väritykseltään harmaa tai harmaanruskea lakki on selvästi säteittäisviiruinen ja sen keskellä on usein kohouma. Lakin pinta on himmeä ja kuiva, usein reunoilta repeilevä, jolloin ohut malto tulee näkyviin. Heltat ovat harvassa ja valkeat. Jalka on solakka, tasapaksu ja sitkeä. Harmahtava jalka on yläosastaan vaaleampi ja tyvellä on yleensä valkoisia rihmastojänteitä. Malto on valkoista, sitkeää ja ohutta. Itiöpöly on valkoista. Haju ja maku ovat mietoja. Sieni kasvaa lehtimetsissä hautautuneilla puilla ja kannoilla, erityisesti koivun lahottajasienenä. Isojuurekas on merkityksetön ja huono ruokasieneksihttp://sienet.luontonetti.com/fi/sivut/megacollybia_plathyphylla.htm . Laji on yleinen, mutta näyttää puuttuvan Lapista. Leviämisalue ulottuu Euroopasta kaukoitään. == Lähteet == == Aiheesta muualla == * Pinkka, Lajituntemuksen oppimisympäristö: Isojuurekas (Megacollybia platyphylla) Luokka:Marasmiineae
Keltalahovalmuska

Keltalahovalmuska eli lahovalmuska (Tricholomopsis decora) on kupera tai laakealakkinen ruskeanmusta lahovalmuskalaji. Lakin pinnassa on nähtävissä pieniä, siirrottavia suomuja. Heltat ovat rikinkeltaiset. Jalka on keltainen ja nuorena suomuinen, usein kaareva, lähellä lakin laitaa. Malto on kellanvalkoista. Sieni kasvaa kuusten ja mäntyjen kannoilla melko yleisenä. == Lähteet == Luokka:Phyllotopsidineae
Mesisataheltta

Mesisataheltta (Melanoleuca cognata) on laakean kupera okran- tai kiiltävänruskea satahelttalaji. Sienen jalka on kermanvärinen tai harmaanruskea. Heltat ovat lakin väriset. Malto on valkoista tai kermanväristä ja sienen maku on makea. Se kasvaa havumetsissä, tienvarsilla ja nurmikoilla melko harvinaisena. ==Lähteet== Luokka:Sataheltat
Savusataheltta

Savusataheltta (Melanoleuca arcuata) on laakea tai kupera punaruskea tai harmaanruskea satahelttalaji. Sen jalka on valkeahko tai harmaanruskea ja jauheinen. Malto on valkoista ja jalan tyvessä mustanruskeaa. Heltat ovat valkoiset. Sieni kasvaa metsän ruohikoissa ja nurmikoilla harvinaisena. Se ei ole ruokasieni. ==Lähteet== Luokka:Sataheltat
Kesäsataheltta

Kesäsataheltta (Melanoleuca strictipes) on leveä tai kupera valkoinen tai kellanruskea satahelttalaji. Heltat ovat valkoiset. Malto on valkoista. Maku on aluksi mieto ja jälkimaku epämiellyttävä. Sieni kasvaa harvinaisena lehtimetsissä ja niityillä. Se ei ole ruokasieni ja saattaa jopa olla myrkyllinen. ==Lähteet== Luokka:Sataheltat
Nokisataheltta

Nokisataheltta (Melanoleuca melaleuca) on kupera- tai laakealakkinen harmaan- tai märkänä mustanruskea satahelttalaji. Heltat ovat valkoiset. Jalka on lakin värinen tai hieman vaaleampi. Malto on valkoista. Sieni kasvaa lehtimetsissä, teiden varsilla ja puutarhoissa harvinaisena Etelä-Suomessa. ==Lähteet== Luokka:Sataheltat
Hentokynsikäs

Hentokynsikäs eli hentomalikka (Leucocybe candicans, syn. Clitocybe candicans) on mahdollisesti myrkyllinen valjukynsikkäisiin kuuluva sienilaji. Väriltään se on valkea ja muistuttaa suuresti syötävää jauhosientä. Nimilaji on erityisesti kosteissa kuusikoissa viihtyvä, alalaji tai muoto dryadicola on tunturisieni. Hentomalikasta tunnetaan ainakin kaksi muotoa tai alalajia: H. c. candicans ja H. c. dryadicola. Jälkimmäinen on hyvin pohjoinen muoto ja sidottu lapinvuokkoon. Hentomalikoista nimimuotoa on tavattu Suomessa, mutta dryadicolasta on ollut museonäytettä nimellä Clitocybe dryadum vuoteen 2005 mennessä vain yksi Inarin Lapista. == Lähteet == Luokka:Lyophyllaceae Luokka:Myrkkysienet
Kurski

Kurski () on kylä, samanniminen taajama ja entinen maalaiskunta Leningradin alueen Volossovan piirissä Venäjällä. Se sijaitsee piirin länsiosassa Hatsina–Iivananlinna-radan eteläpuolella. Taajamassa on 1 300 ja kylässä 217 asukasta (vuonna 2017). Kurskin kunta liitettiin Suuren-Ruutan kuntaan vuonna 2019. Kurskin taajaman ja kylän lisäksi siihen kuuluivat Lonskoin (ven. Malaja Aleksandrovka), Läälinän (Lelino), Morssinan eli Motsinan (Novyje Krasnitsy), Ostrovitsan (Ostrogovitsy), Raanitsan (Staryje Krasnitsy), Satiritsan (Šadyritsy), Sirkutsan (Syrkovitsy), Sumskan (Sumsk) ja Volpin kylät sekä Hovinkylän (Krasnyi Lutš) ja Moloskovitsan taajamat. Vuonna 2017 kunnassa oli 2 500 asukasta. Seudun nähtävyyksiä ovat Kurskin ortodoksikirkko ja Sumskan tsasouna sekä Mezentsevin ja Stetsenkon kartano Ostrovitsassa. ==Lähteet== Luokka:Moloskovitsan kylät Luokka:Volossovan piiri
Papukaijavahakas

Papukaijavahakas (Gliophorus psittacinus, syn. Hygrocybe psittacina) on kellomainen tai laakea hyvin limainen vahakaslaji. Sen heltat ovat tummanvihreät tai undulaatinvihreät. Reunoilta lakki on kellertävä tai oranssi. Heltat ovat vihertävät ja vanhemmiten keltaiset. Malto on vihertävää, haurasta ja vetisenpehmeää. Se kasvaa laitumilla, ruohikoissa, lehtimetsissä jne. Se kasvaa koko Suomessa melko harvinaisena. == Lähteet == Luokka:Hygrophoraceae
Isomalikka

Isomalikka (Infundibulicybe geotropa) on kupera tai suppilomainen valkea tai säämiskänvärinen sienilaji. Heltat ovat valkoiset tai kellanvalkoiset. Jalka on vaalea, punaruskea tai säämiskänvärinen. Sieni kasvaa lehtimetsissä, puistoissa, havumetsien ruohikoissa ja tunturikankailla. Se on syötävä, mutta se pitää keittää, koska se saattaa muuten aiheuttaa pahoinvointia. Sieni on Suomessa yleinen vain Ahvenanmaalla. == Lähteet == == Aiheesta muualla == * Laji.fi: Isomalikka (Infundibulicybe geotropa) Luokka:Omphalinaceae Luokka:Suomalaiset ruokasienet
Jättimalikka

Jättimalikka (Aspropaxillus giganteus, syn. Leucopaxillus giganteus) on aluksi navallinen ja vanhemmiten laakean suppilomainen valkoinen tai säämiskänvärinen sienilaji. Heltat ovat erittäin tiheät ja valkoiset tai kermanväriset. Jalka on valkoinen ja muuttuu kosketettaessa kellanruskeaksi. Laji on jo usein nuorena toukkainen. Malto on valkoista. Sieni tuoksuu karvasmanteliöljyltä ja on syötävä. Sieni tulee kuitenkin kypsentää, koska se voi raakana aiheuttaa pahoinvointia. Se esiintyy suurina noidankehinä valoisissa lehtimetsissä, puistoissa ja hakamailla. Se on Etelä-Suomessa harvinainen. == Lähteet == Luokka:Pseudoclitocybaceae Luokka:Suomalaiset ruokasienet
Mylly

Mylly on laite tai laitos, jossa jauhetaan kappaleita jauheeksi, esimerkiksi jyviä jauhoksi. Myllyt voidaan jakaa eri tyyppeihin toimintatavan (esim. kuulamylly) ja voimanlähteen (esim. höyryn voimalla toimiva mylly) mukaan. ==Erilaisia myllyjä== ===Toimintatapa=== * Kuulamylly * Vasaramylly * Tankomylly * SAG-mylly * Autogeeninen mylly ===Voimanlähde=== * Käsikivet * Höyrymylly * Sähkömylly * Tuulimylly * Vesimylly * Vuorovesimylly ==Aiheesta muualla== * Tieteen kuvalehti: Mylly jauhaa energiaa vuorovedestä *
Peruna & timantti

__NOTOC__ Peruna & timantti on suomalaisen rap-yhtye Loost Koosin debyyttialbumi, jonka julkaisi Monsp Records 6. kesäkuuta 2007. Albumin vinyyliversio julkaistiin puolestaan 20. kesäkuuta 2007. Kappaleesta "Takaisin Tallinnaan" on kuvattu musiikkivideo. == Kappaleet == # # # # # # # # # # # # == Biitit == * DJ Arsi: 1, 2, 4, 5, 6, 7, 9, 11 * Aksim: 3, 10, 12 * Edu & DJPP: 8 == Arvostelut == * Desibeli.net: Desibeli.net: Levyarvio * Soundi: Soundi: Levyarvio * Tuoreet Platat: Tuoreet Platat: Levyarvio == Lähteet == Luokka:Vuoden 2007 esikoisalbumit Luokka:Loost Koosin albumit Luokka:Aksimin tuottamat albumit
Numantia

Numantia () oli kaupunki Hispaniassa (nykyinen Espanja) Kastilian ylängöllä. Numantiasta tuli noin vuonna 300 eaa. alueella asuvien keltiberien pääkaupunki. Kaupunki oli tärkeässä roolissa Numantian sodan aikana vuosina 154–133 eaa., jolloin se oli arevakien heimon pääkaupunki. Vuonna 133 eaa. Scipio Aemilianus piiritti Numantian ja lopulta valloitti sen puolustajien antauduttua ruoan puutteen vuoksi. Kaupunki hävitettiin ja sen asukkaat myytiin orjiksi. Rooman keisari Augustuksen aikana Numantia oli enää vain vähäinen pikkukaupunki. Numantian rauniot sijaitsevat nykyisen Garrayn kunnan alueella Sorian maakunnassa noin kahdeksan kilometriä pohjoiseen maakunnan pääkaupungista Soriasta. Alueella on tehty arkeologisia tutkimuksia 1800-luvulta lähtien ja useita sieltä löydettyjä muinaisia esineitä on esillä Sorian Museo Numantinossa, joka myös järjestää ohjattuja käyntejä alueelle. Miguel de Cervantes kirjoitti kaupungin piirityksestä näytelmän El cerco de Numancia. Numantia elää myös sorialaisen urheiluseuran Club Deportivo Numancia de Sorian nimessä. Espanjan kielessä tunnetaan edelleen adjektiivi "numantino" tarkoittamaan sitkeää taistelua ylivoimaa vastaan. == Lähteet == * === Viitteet === Luokka:Hispania Tarraconensiksen provinssin kaupungit
Ei väistetä jos ei tunneta

__NOTOC__ Ei väistetä jos ei tunneta on suomalaisen rap-yhtye Loost Koosin toinen studioalbumi. Se julkaistiin 4. kesäkuuta 2008 Monsp Recordsin kautta. Albumi nousi viikolla 24/2008 Suomen virallisen albumilistan sijalle 20. Albumilta julkaistu single "Pakkasta/Kukkia kotiin" saavutti puolestaan Suomen virallisen singlelistan 7. sijan viikolla 21/2008.http://www.ifpi.fi/tilastot/virallinen- lista/artistit/loost+koos/pakkasta%252Fkukkia+kotiin Albumin kappaleesta "Taivas kattona" on julkaistu musiikkivideo. == Kappaleet == # # # # # # # # # # # # # == Remixversio == Albumista julkaistiin neljän kappaleen remix EP. EP julkaistiin vain digitaalisessa mudossa ja se julkaistiin erissä, siten että joka keskiviikko neljän viikon ajan ilmestyi uusi kappale. === Kappaleet === # Helsinkii (Cielu Hip House Remix, julkaistu 15. huhtikuuta) # Tartun tavaraa (Aksim & Pianomies Mix, julkaistu 22. helmikuuta) # Kotka päälle (Electric Piano Mix, julkaistu 29. huhtikuuta) # Ei kantsi käydä mitään leijuu (Prince G-funk Mix, piti ilmestyä 6. toukokuuta, mutta ilmestyi vasta 13. toukokuuta) == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio * Tuoreet Platat: Tuoreet Platat: Levyarvio == Lähteet == Luokka:Loost Koosin albumit Luokka:Vuoden 2008 albumit
Itä meidän

__NOTOC__ Itä meidän on hip hop-yhtye Notkean Rotan toinen albumi, jonka julkaisi Monsp Records 2005. Albumi oli yhden viikon Suomen virallisella albumilistalla nousten sijalle 16. Levy julkaistiin CD- (MONSP024) ja vinyyliformaatissa (MONSP1224). Ilmansuunta albumin nimessä viittaa Itä- Helsinkiin, jonne monet yhtyeen tarinat sijoittuvat. == Kappaleet == # # # # # # # # # # # # # # == Muut muusikot == * Notkea Rotta, Rautaperse ja Pajulaakso – tuotanto * DJ Anni-Helena – skrätsit * Kymppireikä-Janne – huuliharppu (7) * Ostari Bostari – sävellys, kitara (9) * Kävelevä Orgasmi, jonka nimi on Rock'N'Roll – basso * Hevi-Heppi – kitarat (13) == Arvostelut == * Desibeli.net: Desibeli.net: Levyarvio * Noise.fi: Noise.fi: Levyarvio * Soundi: Soundi: Levyarvio == Lähteet == Luokka:Notkean Rotan albumit Luokka:Vuoden 2005 albumit
Nakamura

Nakamura on japanilainen sukunimi. ==Nakamura-nimisiä henkilöitä== *Alexius Nakamura (k. 1619), japanilainen kristitty marttyyri *Ami Nakamura (s. 1987), japanilainen jääkiekkoilija *Aya Nakamura, oik. Aya Danioko (s. 1995), ranskalainen laulaja *Daniel M. Nakamura, Dan the Automator (s. 1967), yhdysvaltalais-japanilainen musiikkituottaja *Eiichi Nakamura (1909–1945), japanilainen maahockeypelaaja *Hikaru Nakamura (s. 1987), yhdysvaltalainen shakin suurmestari *Hiroko Nakamura (1944–2016), japanilainen pianisti *Hokuto Nakamura (s. 1985), japanilainen jalkapalloilija *Kaede Nakamura (s. 1991), japanilainen jalkapalloilija *Kazuha Nakamura (s. 2003), japanilainen laulaja ja tanssija *Kazuhiro Nakamura (s. 1979), japanilainen vapaaottelija ja judoka *Kazumi Nakamura (s. 1971), japanilainen lentopalloilija *Kazuyoshi Nakamura (s. 1955), japanilainen jalkapalloilija *Keito Nakamura (s. 2000), japanilainen jalkapalloilija *Kengo Nakamura (s. 1980), japanilainen jalkapalloilija *Kiharu Nakamura (1913–2004), japanilainen geisha *Kosuke Nakamura (s. 1995), japanilainen jalkapalloilija *Kuniwo Nakamura (1943–2020), Palaun presidentti ja ulkoministeri 1993–2001 *Makoto Nakamura (s. 1952), japanilainen karateka *Misato Nakamura (s. 1989), japanilainen judon maailmanmestari *Naoki Nakamura (s. 1996), japanilainen mäkihyppääjä *Naoshi Nakamura (s. 1979), japanilainen jalkapalloilija *Shūji Nakamura (s. 1957), japanilais-yhdysvaltalainen fysiikan professori ja elektroniikkainsinööri, Nobelin fysiikanpalkinnon saaja *Shunsuke Nakamura (s. 1978), japanilainen jalkapalloilija *Tadashi Nakamura (s. 1971), japanilainen jalkapalloilija *Teruo Nakamura (1919–1979), viimeinen antautumasta kieltäytynyt japanilainen sotilas *Nakamura Taizaburo (1912–2003), japanilainen budoka ==Yhtiö== * Nakamura, polkupyörämerkki ==Fiktiossa== *Hiro Nakamura, hahmo televisiosarjassa Heroes
Gertsel Baazov

Gertsel Baazov (, 28. lokakuuta 1904 Oni – 12. syyskuuta 1938 Tbilisi) oli georgianjuutalainen runoilija ja näytelmäkirjailija, joka joutui Stalinin suurten puhdistusten uhriksi. Hän syntyi Onissa, Georgiassa (joka kuului tuolloin Venäjän keisarikuntaan) maan johtavan sionistin Davit Baazovin perheeseen. 14-vuotiaana vuonna 1918 hän julkaisi ensimmäiset runonsa Ger-Bi- nimimerkillä. 1920-luvulla hän julkaisi järjestelmällisesti runoja, historiallisia kertomuksia ja journalistisia esseitä georgianjuutalaisissa lehdissä ja hänen vuoden 1924 Laulujen laulun georgiankielistä käännöstään ylistettiin. Vuonna 1925 hän perusti Tbilisissä toimineen georgianjuutalaisen "Kadima"-teatteriseurueen ja alkoi kirjoittaa georgianjuutalaisten elämää käsitteleviä näytelmiä. Vuonna 1927 hän valmistui Tbilisin valtionyliopiston lakitieteen tiedekunnasta ja toimi lyhyen aikaa lakimiehenä. Vuoden 1928 näytelmänsä Dilleamari () avulla Baazov nousi johtavaksi georgianjuutalaisia aiheita käsitteleväksi kirjailijaksi. Hän oli ensimmäinen juutalainen kirjailija, joka toi georgianjuutalaisten elämäntyylin, luonteen ja rutiinit maan kirjallisuuteen. Huomattavan lyhyessä ajassa Baazov kirjoitti kymmenen näytelmää (joista huomionarvoisia ovat esimerkiksi Mundžebi alaparakdnen [მუნჯები ალაპარაკდნენ, "mykät alkavat puhua" 1931], Ganurtševlad pirovnebisa [განურჩევლად პიროვნებისა, "ilman kunnioitusta ihmisiä kohtaan", 1933] ja Itska Rižinašvili [იცკა რიჟინაშვილი, 1936]), joista suurin osa nousi 1930-luvulla vakituisiksi näytelmiksi georgialaisten teattereiden ohjelmistoissa. Varhain 1930-luvun alussa hän suunnitteli kirjoittavansa trilogian georgianjuutalaisista, ja sen ensimmäinen osa – Pethaim – ehti ilmestyä georgiaksi (, 1934) ja venäjäksi (, 1936). Neuvostoliiton poliittinen sorto keskeytti hänen työskentelynsä Josif Stalinin kaudella. Vuonna 1937 hänet pidätettiin Moskovassa ja luovutettiin Tbilisiin, jossa hänet joko ammuttiin tai kidutettiin kuoliaaksi kuulustelujen aikana. Hänet rehabilitoitiin myöhemmin vuonna 1955. Gertsel Baazovin mukaan on nimetty katu hänen synnyinkaupungissaan Onissa. == Lähteet == * * Luokka:Georgialaiset kirjailijat Luokka:Juutalaiset kirjailijat Luokka:Vuonna 1904 syntyneet Luokka:Vuonna 1938 kuolleet
Flamingo (kauppakeskus)

Viihdekeskus Flamingo on kauppakeskus Vantaalla kauppakeskus Jumbon yhteydessä. Se avattiin syyskuussa 2008. Rakennuksessa on yli 500 huonetta sisältävä Break Sokos Hotel Flamingo, kylpylä, Finnkinon elokuvateatteri, keilahalli sekä useita ravintoloita ja muita liikkeitä. Vuonna 2019 Flamingo ja Jumbo yhdistyivät. Työeläkevakuutusyhtiöt Elo ja Varma omistavat Jumbo- Flamingon tasaosuuksin. Flamingo sijaitsee Kehä III:n varrella osoitteessa Tasetie 8. Lähin rautatieasema on Aviapolis. Kauppakeskuksesta on bussiyhteydet muun muassa Tikkurilaan, lentoasemalle ja Helsingin keskustaan. ==Palvelut== pienoiskuva|Flamingo Span vesipuisto. Kauppakeskus tarjoaa useita erilaisia palveluita. Siellä on esimerkiksi 10 000 neliömetrin laajuinen Flamingo Spa -kylpylä, joka jakautuu koko perheen sisävesipuistoon ja aikuisille suunnattuun kylpylä- ja hoito-osastoon. Kauppaosassa on kymmenisen ravintolaa ja useita erikoisliikkeitä. Kävelyputki yhdistää Flamingon Jumboon ja sen palveluihin. Viihdepalveluita ovat muun muassa pohjakerroksen 20-ratainen keilahalli, hohtominigolf, Megazone-laserpeli ja Finnkinon kuusi elokuvasalia. Majoitus- ja konferenssipalveluita tarjoaa 13-kerroksinen 541 huoneen hotelli Sokos Hotel Flamingo, joka on huonemäärältään Suomen suurin hotelli. ==Lähteet== == Aiheesta muualla == * Flamingon virallinen sivusto Luokka:Kauppakeskus Jumbo Luokka:Vantaan tornitalot
Viriatus

thumb|Viriatuksen muistomerkki Zamorassa, Espanjassa. Viriatus tai Viriathus (n. 180 eaa. – 139 eaa.) oli alkujaan lusitanialainen paimen, joka vuonna 147 eaa. nousi kapinaan Roomaa vastaan Lusitaniassa, Hispaniassa (nykyinen Espanja). Hän keräsi aluksi pienen sotajoukon ympärilleen ja kukisti useita roomalaisarmeijoita ja käytti tehokkaasti sissisodankäyntiä roomalaisia vastaan. Vähitellen hän sai lisää kannattajia puolellensa ja hänen armeijansa kasvoi. Viriatus saavutti huomattavaa menestystä ja lopulta hän onnistui solmimaan suotuisat rauhanehdot roomalaisten kanssa. Quintus Servilius Caepio, joka oli roomalaisten joukkojen komentaja, lahjoi kuitenkin kolme Viriatuksen luottomiestä murhaamaan hänet hänen ollessa nukkumassa teltassaan. Viriatuksen elämästä tiedetään vähän, mutta häntä pidetään Portugalissa yhä sankarina. == Lähteet == * Luokka:Heimopäälliköt Luokka:Henkirikosten uhrit Luokka:Rooman viholliset ja liittolaiset Luokka:Portugalilaiset henkilöt Luokka:Antiikin henkilöt Luokka:100-luvulla eaa. syntyneet Luokka:Vuonna 139 eaa. kuolleet
Asuka Hinoi

Asuka Hinoi (s. 8. tammikuuta 1991 Osakassa) on japanilaisen Hinoi Team –yhtyeen perustaja. Hän toimii yhtyeen laulajana yhdessä Hikaru Koyaman kanssa. Asuka toimii myös sooloartistina. Nuoresta iästään huolimatta hän on ehtinyt tehdä musiikkia jo pitkään; jo vuonna 2002 hän oli yhtyeessä nimeltään LOVE & PEACE. Luokka:Japanilaiset laulajat Luokka:Vuonna 1991 syntyneet Luokka:Elävät henkilöt
Kulkutarina

Kulkutarina eli kiertotarina tarkoittaa kertomuksen aihetta, joka on levinnyt laajalle, mutta jonka alkuperä on usein jäänyt hämärän peittoon. Kulkutarinoita on ollut jo muinaisaikoina, ja niitä on edelleen. Monet keskiajan eurooppalaiset legendat kantoivat aineksia, jotka olivat selvästi sukua toisilleen. Kuitenkin nämä ainekset sijoitettiin eri legendoissa eri paikkoihin ja yhdistettiin eri henkilöihin, jotka olivat kertomuksen kertojalle tuttuja joko paikallisesta mytologiasta tai todellisuudesta. Esimerkiksi yksi laajalti Eurooppaan levinnyt taruaihe oli myytti kolmesta alkuasuttajasta. Nykyaikaisista kaupunkitarinoista monet ovat kulkutarinoita. Luokka:Mytologia
Team Darfur

Team Darfur on kansainvälinen urheilijoiden humanitaarinen organisaatio, joka kampanjoi Darfurin konfliktin ihmisoikeuksien puolesta. YK:n mukaan Darfurin kriisi on tämän hetken pahin humanitaarinen kriisi. Darfurissa on kuollut yli 200 000 ihmistä ja 2,5 miljoonaa on ajettu kotiseudultaan viiden vuoden väkivaltaisuuksissa. Kiinaan sydämistynyt Steven Spielberg hylkäsi Pekingin olympialaiset YLE 13.2.2008 Järjestön perustaja on Torinon vuoden 2006 kisojen pikaluistelun olympiavoittaja Joey Cheek. Mia Farrow on esiintynyt hänen kanssaanBush aikoo vielä kerran moitti Kiinaa ihmisoikeuksista, Neljäs vierailu muistuttaa Bushin Kiina-suhteen muutoksista ja USA:n omista ihmisoikeusongelmista, Helsingin Sanomat 7.8.2008 ==Kiina== Team Darfur –järjestö vaatii Kiinaa painostamaan Sudania lopettamaan Darfurin väkivalta. Kiina on Sudanin tärkeimpiä asemyyjiä ja öljynostajia. Järjestö keräsi ennen Pekingin kesäolympialaisia 2008 yli 360 urheilijan kannattajalistan. Listalla on yksi suomalainen, kisoista loukkaantumisen vuoksi poisjäänyt telinevoimistelija Annamari Maaranen.Bush aikoo vielä kerran moitti Kiinaa ihmisoikeuksista, Neljäs vierailu muistuttaa Bushin Kiina-suhteen muutoksista ja USA:n omista ihmisoikeusongelmista, Helsingin Sanomat 7.8.2008 Amerikkalainen ohjaaja Steven Spielberg oli sovittu avajaisten taiteelliseksi neuvonantajaksi. Maaliskuussa 2007 Mia Farrow kirjoitti Wall Street Journalissa, haluaako Spielberg historiaan Pekingin kisojen Leni Riefenstahliksi? Riefenstahl ohjasi Natsi-Saksan olympiafilmin vuonna 1936. Vaikka Spielberg ei ollut ennakkoon ajatellut kisoihin liittyvää propagandaa ja Kiinan ihmisoikeuskysymyksiä, häneltä vei vain neljä päivää kirjoittaa avoin kirje Kiinan presidentille Hu Jintao:lle. Spielberg vetosi, että Kiina käyttäisi vaikutusvaltaansa lopettamaan Darfurin kärsimykset. Vetoomuksen johdosta Peking lähetti korkea-arvoisen diplomaatin Sudaniin neuvottelemaan YK-joukkojen hyväksymisestä.Johan Lagerkvist, Kina i globaliserings mitt, Bokförlaget DN, Stockholm 2007, Spielberg s.210 Spielbergin mielestä Kiina ei tehnyt riittävästi kriisin ratkaisemiseksi ja hän luopui olympialaistehtävistä helmikuussa 2008. Kiinaan sydämistynyt Steven Spielberg hylkäsi Pekingin olympialaiset YLE 13.2.2008 ==Katso myös== * Kesäolympialaisten 2008 kritiikki ==Lähteet== ==Aiheesta muualla== * Team Darfur -kotisivu Luokka:Sudan Luokka:Ihmisoikeusjärjestöt
Gao Zhisheng

Gao Zhisheng () on asianajaja Kiinassa. Gaota pidetään yhtenä johtavana ihmisoikeusasianajajista Kiinassa. Hän on puolustanut kotoaan häädettyjä Falun Gong -jäseniä, kristittyjä ja demokratia-aktivisteja.Vuonna 2007 Gao tuomittiin kolmeksi vuodeksi vankilaan ”yllytyksestä hallituksen kumoamiseksi”. Rangaistus muutettiin viiden vuoden ehdolliseksi. Gao syyttää eurooppalaisia siitä, että ne viettävät kuherruskuukautta kommunistipuolueen kanssa kesäolympialaisissa 2008. Gaon mukaan he tavoittelevat vain omaa hyötyään ja tekevät omaisuuksia käyttäen hyödyksi tavallisten kiinalaisten kärsimyksiä, Gao sanoi Observer-lehdelle.Kolme vuotta vankilassa, Aikamoista tennistä, Helsingin Sanomat 10.8.2008 C5 Viranomaiset hakivat Gaon kotoa helmikuussa 2009, minkä jälkeen hän on ollut kadoksissa. Sitä ennen hän oli sanonut, että hänen henkensä on vaarassa ja että häntä oli pidätyksen aikana kidutettu. Hänen kohtalostaan ovat vaatineet selvitystä YK, Yhdysvallat ja Euroopan unioni. Viranomaisilta on tullut Gaon kohtalosta erilaisia selityksiä, mutta omaiset, veli ja Yhdysvaltoihin vuoden 2009 alussa paennut vaimo eivät ole olleet hänen yhteydessä.Petteri Tuohinen, Ihmisoikeusaktivistin katoaminen herättää hämmennystä Kiinassa, Helsingin Sanomat, 17.3.2010 s. B3 Reuters tavoitti asianajajan matkapuhelimella maaliskuussa 2010, jolloin hän kertoi haluavansa vain viettää aikaa perheensä kanssa mediahuomion tavoittamattomissa. Hän kertoi vapauneensa puoli vuotta aiemmin. Reutersin mukaan vaikutti siltä, että joku valvoi hänen puheluaan.Vuosi sitten Kiinassa kadonnut lakimies sanoo olevansa vapaa Helsingin Sanomat, 28.3.2010 Joulukuun 2011 tietojen mukaan hän on ollut 5 vuoden ehdonalaisvankeudessa mutta hänet siirrettiin vankilaan kolmen vuoden vankeusrangaistusta suorittamaan perusteena että hän on rikkonut ehdonalaissääntöjä. Koeaika olisi päättynyt viikon kuluttua. Hän on nostanut esiin useita puoluetta häiritseviä aiheita.http://yle.fi/uutiset/ulkomaat/2011/12/kiina_passitti_ihmisoikeusasianajajan_vankilaan_3109660.html ==Katso myös== * Kesäolympialaisten 2008 kritiikki * Ihmisoikeudet Kiinassa ==Lähteet== == Aiheesta muualla == Luokka:Kiinalaiset ihmisoikeusaktivistit Luokka:Vuonna 1966 syntyneet Luokka:Elävät henkilöt
Samsø

Samsø on vajaan 4 000 asukkaan saari ja kunta Tanskassa. Siitä tuli laskennallisesti hiilineutraali vuonna 2003, mutta virallinen tavoite on vuodessa 2030, jolloin saaren pitäisi olla täysin vapaa fossiilisista polttoaineista. Saaren 27 000 MWh/vuosi sähköntarve katetaan 21 tuulivoimalaitoksella. Kaksi omistaa 430 osakkaan yhdistys, loput ovat maanviljelijöiden. Ylijäämäsähköä tuotetaan Paludans Falkin merituulipuistossa 80 000 MWh vuodessa. Merituulipuiston omistaa 350 saaren asukasta. Sähkö myydään Jyllantiin. Jos Samsø olisi yritys, se voisi ansaita satoja tuhansia päästöoikeuksien myynnillä.Samsø näyttää mallia, National Geographic Suomi no 13, 2007, s. 72-73 2/3 lämmityksestä saadaan neljästä kaukolämpökeskuksesta. Yhtä lämmitetään aurinkoenergialla ja hakkeella ja kolmea oljilla ja biomassalla. Muilla on omia järjestelmiä: lämpöpumppuja, aurinkolämmitystä ja biomassaa. Maitotilallinen hyödyntää maidon jäähdytyksessä 38,5-asteisesta kolmeasteiseksi syntyvän lämmön. Autojen polttoaine on yhä fossiilista. Hiilidioksidineutraalius perustuu suurempaan energian vientiin kuin oma hankinta on. Saari tuottaa sähköä 40 prosenttia yli oman tarpeensa. ==Väkiluku== * 7 497 (1911)Samsø, Tietosanakirja. Osa 8, palsta 744. Tietosanakirja-osakeyhtiö 1917 * 3 886 (2012) ==Katso myös== * Samsø Bælt ==Lähteet== ==Aiheesta muualla== * Samsøn kunnan kotisivut * Energy Academy, Visit Samsø Luokka:Tanskan saaret Luokka:Samsøn kunta
Toinen keltiberisota

Toinen keltiberisota käytiin vuosina 154-151 eaa. Hispaniassa (nykyinen Espanja) Rooman tasavallan ja Hispanian keltiberiheimojen välillä. Sota alkoi vuonna 154 eaa. kun bellien keltiberiheimo alkoi laajentamaan Segedan pääkaupunkiaan naapuriheimojen kustannuksella. Kaupunki ja sen asukasluku kasvoi ja sen ympäristöä alettiin linnoittaa. Rooman senaatti ei hyväksynyt tätä ja käski keltiberejä lopettamaan linnoitustyöt, koska alueen lait kielsivät kaupunkien perustamisen ilman roomalaisten lupaa. Keltiberit vastasivat, että he eivät olleet perustamassa uutta kaupunkia vaan vain laajentamassa sitä. Roomalaiset lähettivät vahvan 30 000 miehen suuruisen konsuliarmeijan Quintus Fulvius Nobiliorin johdolla bellejä vastaan. Armeijaan kuului muun muassa numidialaista ratsuväkeä ja 10 sotanorsua.Mommsen, The History of Rome, Book IV, "Celtiberian War" Keltiberit pakenivat aluksi, mutta liittoutuivat sitten muiden heimojen muun muassa arevakkien kanssa. Arevakit ottivat kenraalikseen Caruksen ja väijyttivät Nobiliorin armeijan aiheuttaen sille raskaita tappioita. Carus sai kuitenkin surmansa taistelussa, joten arevakit päättivät vetäytyä pääkaupunkiinsa Numantiaan. Nobilior yritti tämän jälkeen hyökätä Numantiaa vastaan, mutta koki täydellisen tappion keltiberejä vastaan kun yksi norsuista haavoittui vihollisen heittoaseista ja joutui pakokauhun valtaan. Pian muutkin norsut pillastuivat ja tallasivat roomalaiset alleen. Tästä rohkaistuneena keltiberit hyökkäsivät ja löivät loputkin roomalaiset.Goldsworthy s. 122 Nobiliorin onnistui paeta. Vuonna 152 eaa. Marcus Claudius Marcellus valittiin kolmannelle konsulikaudelleen ja lähetettiin Rooman armeijan johtoon. Hän onnistui valtaamaan useita keltiberien kaupunkeja ja lopulta pakotti bellit ja arevakit anomaan rauhaa roomalaisten kanssa. Vaikka rauha oli jo ilmeinen, senaatti päätti kuitenkin lähettää seuraavana vuonna konsuli Lucius Licinius Luculluksen Hispaniaan. Mutta hänen saavuttua Hispaniaan, rauha arevakkien kanssa oli jo solmittu. Lucullus halusi kiihkeästi kunniaa taistelussa ennen kautensa loppua ja hyökkäsi vaccoina tunnetun keltiberiheimon alueelle ja valtasi useita näiden kaupunkeja. Eräässä vaccojen Caucan kaupungissa keltiberit antautuivat roomalaisille ja päästivät nämä vapaasti kaupunkiin. Lucullus antoi kuitenkin surmata kaupungin miesväestön. Tästä Lucullukseen kohdistui paljon suuttumusta hänen palatessaan takaisin Roomaan, mutta häntä ei kuitenkaan rangaistu mitenkään.Goldsworthy s. 123-124 == Sodan jälkeen == Sotiminen ei kuitenkaan päättynyt tähän sillä vuonna 143 eaa. arevakit nousivat uudelleen kapinaan roomalaisia vastaan. Heidät kuitenkin kukistettiin vuonna 133 eaa. Numantian piirityksen jälkeen. == Lähteet == * * === Viitteet === Luokka:Rooman sodat Luokka:100-luvun eaa. sodat
Philippe Buchez

Philippe Buchez (31. maaliskuuta 1796 Matagne-la-Petite, nyk. Belgia – 1865) oli ranskalainen kirjailija, filosofi ja poliitikko. Hän oli Ranskan osuustoimintaliikkeen perustaja. Hän oli koulutukseltaan lääkäri. Buchez perusti L’Européen-lehden ja oli mukana vuoden 1848 vallankumouksessa. Hän ajoi kirjoituksissaan Euroopan liittovaltiota ja kuului poliittisen salaseuran Charbonnerien perustajiin. ==Lähteet== Luokka:Ranskalaiset kirjailijat Luokka:Ranskalaiset lääkärit Luokka:Vuonna 1796 syntyneet Luokka:Vuonna 1865 kuolleet
Viktor Schneider

Viktor Schneider oli saksalainen hiihtäjä, joka kilpaili 1920-luvulla. Hän voitti pronssia MM-kisoista vuonna 1927 18 kilometrin matkalta. Schneider oli ensimmäinen saksalainen, joka voitti mitalin hiihdon MM-kilpailuista. == Aiheesta muualla == * Luokka:Saksalaiset maastohiihtäjät
Erottamattomat (vuoden 2008 elokuva)

Erottamattomat on suomalainen draamaelokuva, joka sai ensi-iltansa 5. syyskuuta 2008. Hanna Maylettin ohjaaman ja Tarja Kylmän käsikirjoittaman perhedraaman pääosissa ovat Tiina Lymi, Minna Haapkylä, Jorma Tommila ja Kaneli Johansson. Elokuva kuvattiin osittain Tyrnävällä. ==Juoni== Ensimmäistä omaa lastaan odottava Taru (Lymi), hänen miehensä Harri (Tommila) sekä Harrin tytär Ninni (Johansson) asuvat pohjalaisella ratsutilalla. Ninni loukkaantuu hevosia hoitaessaan, ja paikalle kutsutaan kymmenen vuotta aiemmin Ruotsiin lähtenyt Ninnin biologinen äiti Eve (Haapkylä). Eve yrittää tutustua uudelleen tyttäreensä., Sisältöseloste. ==Vastaanotto== Ensi-iltakriitikot pitivät elokuvaa ulkoisilta puitteiltaan näyttävänä ja lähtökohdiltaan onnistuneena, mutta kerronnaltaan siihen verrattuna kömpelönä ja televisionomaisen arkisena. Juonen sijasta elokuvan sanottiin keskittyvän naisten välisten tunteiden kuvaamiseen niin, että mieshahmo Harri jää ohueksi. Toisaalta kiitettiin, etteivät tapahtumien käänteet ole liian ennalta-arvattavia., Lehdistöarvio. Elokuva sai teatterikierroksellaan 24 kopiolla 22 678 katsojaa. Se on esitetty myös Yle TV1 -kanavan Kotikatsomossa tammikuussa 2012 ja kesäkuussa 2015., Esitystiedot. ==Lähteet== == Aiheesta muualla == * Erottamattomat Finnkinon sivuilla * * Luokka:Vuoden 2008 suomalaiset elokuvat Luokka:Suomalaiset draamaelokuvat Luokka:Suomalaiset nuortenelokuvat Luokka:Elokuvat hevosista
Afghan United Kabul FC

Afghan United Kabul FC on afganistanilainen jalkapalloseura, jonka kotikaupunki on Kabul. Se pelaa Afganistanin korkeimmalla sarjatasolla. Seuran kotikenttä on Keskusstadion, jolle mahtuu 7 000 katsojaa. United Kabul FC Luokka:Kabul
Charles Tate Regan

Charles Tate Regan (1. helmikuuta 1878 – 12. tammikuuta 1943) oli brittiläinen biologi, joka tuli tunnetuksi kaloja koskevasta työstään. Useat lajit ovatkin saaneet tieteelliset nimensä hänen mukaansa. Charles Tate Regan oli Royal Societyn jäsen. Hän toimi Natural History Museumin johdossa. Luokka:Brittiläiset eläintieteilijät Luokka:Vuonna 1878 syntyneet Luokka:Vuonna 1943 kuolleet
Canadian Football League

Canadian Football League (CFL) on kanadalaisen jalkapallon ammattilaissarja. CFL on perustettu vuonna 1958. Kaksi vuotta aiemmin itäisen Kanadan Interprovincial Rugby Football Union (IRFU) ja läntisen Kanadan Western Interprovincial Football Union (WIFU) olivat muodostaneet ammattilaissarjojen kattojärjestön Canadian Football Councilin (CFC), joka oli vielä mukana kanadalaisen jalkapallon kattojärjestössä Canadian Rugby Unionissa (CRU, nykyinen Football Canada). Vuonna 1958 CFC jätti CRU:n ja nimi Canadian Football League otettiin käyttöön. Canadian Football League on Kanadan toiseksi suosituin urheilun ammattilaissarja National Hockey Leaguen jälkeen ja sarjan loppuottelu Grey Cup on maan suurin yksittäinen urheilutapahtuma. ==Kauden rakenne== CFL:ssä on nykyään yhdeksän joukkuetta, neljä itäisessä ja viisi läntisessä divisioonassa. Sarjan runkosarja pelataan kesäkuun ja marraskuun välillä ja se kestää 20 viikkoa. Kukin joukkue pelaa 18 runkosarjaottelua, kolme kahta oman divisioonansa joukkuetta vastaan ja kaksi loppuja kuutta vastaan. Runkosarjakauden jälkeen kuusi joukkuetta jatkaa pudotuspeleihin, jotka kestävät kolme viikkoa ja pelataan paras yhdestä -järjestelmällä. Kummankin divisioonan runkosarjavoittajat pääsevät suoraan divisioonansa mestaruusotteluun. Toiseksi ja kolmanneksi sijoittuneet pelaavat toisiaan vastaan välierissä, paitsi, jos toisessa divisioonassa neljänneksi sijoittunut joukkue on menestynyt runkosarjassa paremmin kuin toisessa kolmanneksi sijoittunut. Itäisen ja läntisen divisioonan mestarit pelaavat marraskuun kolmantena tai neljäntenä sunnuntaina Grey Cupin mestaruudesta. Keväällä joukkueet voivat varata uusia pelaajia CFL:n varaustilaisuudessa. == Joukkueet == === Itäinen divisioona === Joukkue Perustettu Kaupunki Kotikenttä Hamilton Tiger-Cats 1950 Hamilton, Ontario Tim Hortons Field Montreal Alouettes 1946 Montréal, Québec Percival Molson Memorial Stadium Ottawa Redblacks 2014 Ottawa, Ontario TD Place Stadium Toronto Argonauts 1873 Toronto, Ontario BMO Field === Läntinen divisioona === Joukkue Perustettu Kaupunki Kotikenttä BC Lions 1954 Vancouver, Brittiläinen Kolumbia BC Place Calgary Stampeders 1945 Calgary, Alberta McMahon Stadium Edmonton Elks 1949 Edmonton, Alberta Commonwealth Stadium Saskatchewan Roughriders 1910 Regina, Saskatchewan Mosaic Stadium Winnipeg Blue Bombers 1930 Winnipeg, Manitoba Investors Group Field == Aiheesta muualla == * Canadian Football Leaguen verkkosivut * Liigan pelaajayhdistyksen verkkosivut Luokka:Kanadalainen jalkapallo
Mika-Matti Tahvanainen

Mika-Matti Tahvanainen (s. 9. tammikuuta 1970 Helsinki) on suomalainen kilpauransa päättänyt koripalloilija. Hän voitti Suomen cupin vuonna 1995 kasvattajaseuransa Panttereiden joukkueessa ja osallistui samana vuonna EM- kilpailuihin Suomen maajoukkueessa. 195-senttinen Tahvanainen edusti Korisliigassa Panttereita (Helsinki), Tapiolan Honkaa (Espoo) ja Torpan Poikia (Helsinki). Tahvanaisen poika Joonas Tahvanainen on myös koripalloilija. == Saavutukset == === Henkilökohtaiset saavutukset === * Korisliigan vuoden pelaaja 1997 * Korisliigan paras kuudes pelaaja 1992 === Joukkuesaavutukset === * SM-hopeaa 1992 ja 2000 ** SM-pronssia 1989 ja 1998 * Suomen cup- mestaruus 1991 ja 1995 == Katso myös == * Luettelo 200 torjuntaa saavuttaneista Korisliiga-pelaajista == Lähteet == * Mika-Matti Tahvanainen Suomen Koripalloliitto * Maajoukkuetilastot Suomen Koripalloliitto * MTV3 - Mika-Matti Tahvanainen ToPoon * Koripalloliiton palkitsemat pelikausien parhaat === Viitteet === |- Luokka:Suomalaiset koripalloilijat Luokka:Vuonna 1970 syntyneet Luokka:Elävät henkilöt
Romano Missio

Romano Missio Ry (aik. Mustalaislähetys) on romanien etuja ajava suomalainen yhdistys. Yhdistyksen kotipaikka on Helsinki. Sen tarkoituksena on toimia kristillisin periaattein sosiaalialan, koulutusalan ja lastensuojelun palvelujärjestönä. Yhdistys tekee yhteistyötä eniten evankelis-luterilaisen kirkon, valtion ja kuntien kanssa. Lisäksi se tekee yhteistyötä muiden romanijärjestöjen kanssa. Yhdistys julkaisee myös romanien elämästä kertovaa Romano Boodos -lehteä. Yhdistyksen toiminnanjohtajana on 1.11.2023 alkaen Mertsi Ärling. == Toiminta == === Lastensuojelutyö === Romano Missio ylläpitää Päiväkummun lastenkotia, joka on Hämeenkoskella sijaitseva 14-paikkainen lastensuojelun yksikkö. Se tarjoaa sijais- ja jälkihuoltoa huostaanotetuille ja sijoitetuille lapsille sekä nuorille. Lastensuojelutyön tavoitteena on antaa lapselle ja nuorelle sellainen arvomaailma ja tuki heidän kasvulleen, jonka avulla he voivat selviytyä romanina suomalaisessa yhteiskunnassa. === Sosiaali- ja diakoniatyö === Sosiaali- ja diakoniatyö on pääosin puhelimitse tehtävää ohjausta ja neuvontaa sekä tilanteiden selvittämistä asiantuntijoiden ja viranomaisten kanssa. Sosiaaliohjaajat työskentelevät sekä romaniväestön että viranomaisten kanssa. Sosiaalipalveluohjaajat avustavat romanien asuntoasioissa. Erityisesti romanikulttuuriin liittyviä puolia tuodaan esille kirjallisissa ja suullisissa lausunnoissa liittyen asunnon tarpeeseen. === Hengellinen työ === Romano Mission toiminta rakentuu kristilliselle arvopohjalle. Toimintaan kuuluu osallistumista kirkon ja kristillisten yhteisöjen hengellisiin tilaisuuksiin ja tapahtumiin. == Historia == Järjestö on toiminut vuodesta 1906 asti, jolloin Oskari Jalkio perusti järjestön. Alun perin Oskari Jalkion tarkoituksena oli mennä tekemään lähetystyötä Itä- Aasiaan, mutta kun paleltumaisillaan oleva romanipoika oli tullut kysymään Jalkiolta takkia, hän huomasi että Suomessakin on tarpeeksi autettavaa ja perusti Romano Mission, silloisen Mustalaislähetyksen. == Lähteet == == Aiheesta muualla == *Romano Mission kotisivut Luokka:Suomalaiset lastensuojelujärjestöt Luokka:Suomalaiset kristilliset järjestöt Luokka:Suomen romanit Luokka:Suomalaiset kulttuurijärjestöt
Palokärjet

Palokärjet (Dryocopus) on tikkojen heimoon kuuluva lintusuku. == Lajeja == * Aasianpalokärki (Dryocopus javensis) * Amerikanpalokärki (Dryocopus pileatus) * Andamaanienpalokärki (Dryocopus hodgei) * Nokipalokärki (Dryocopus schulzii) * Olkainpalokärki (Dryocopus lineatus) * Palokärki (Dryocopus martius) * Tulipalokärki (Dryocopus galeatus) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *
Tähkäpää

Tähkäpää (uusimmassa suomennoksessa Persiljainen) on yksi Grimmin saduista. Sadun alkuperäinen saksankielinen nimi on Rapunzel, joka on vuonankaalin yksi nimitys. == Juoni == Tarina alkaa kertomuksella miehestä ja naisesta, jotka toivovat lasta itselleen. Heidän naapurissaan asuu noita, jolla on korkealla aidalla ympäröity puutarha, jossa kasvaa mitä herkullisimpia vihanneksia. Kun nainen tulee lopulta raskaaksi, hänen alkaa tehdä kuollakseen mieli puutarhan persiljaa. Puutarhan omistava noita ei kuitenkaan salli kenenkään astua jalallaan puutarhaan. Mies varastaa noidan puutarhasta persiljaa, kunnes eräällä kerralla jää kiinni, ja noita suuttuu. Mies kertoo kuitenkin, että hänen vaimonsa kuolee, jos ei saa persiljaa. Noita lupaa loputtomasti persiljaa miehelle, jos tämä antaa lapsensa noidalle. Lapsen syntyessä noita ottaa sen mukaansa. Noita ristii lapsen Persiljaiseksi. Persiljaisella on pitkä vaalea tukka. Noita vie tytön korkeaan torniin, jossa ei ole ovea eikä portaita, vain pieni ikkuna korkealla. Kun noita saapuu tornille, hän huutaa kohti ikkunaa: Persiljainen, tyttöni, laske alas hiuksesi!" Persiljainen laskee pitkät palmikoidut hiuksensa alas ikkunasta, ja noita käyttää niitä köytenä. Tämä tapahtui myös toisen kerran, samaan aikaan kun prinssi ratsasti hevosellaan kohti tornia. Prinssi huomaa puun takana noidan kiipeämän kohti ikkunaa pitkää hiuslettiä pitkin. Kun noita lähtee pois, prinssi lähtee uteliaisuuttaan myös kiipeämään ylös. Persiljainen kertoo, kuinka noita oli vanginnut hänet torniin. Prinssi haluaa auttaa Persiljaista. Hän alkaa vierailla iltaisin tornissa Persiljaisen luona suunnitellen Persiljaisen kanssa tytön pakoa, ja lopulta he rakastuvat. Seuraava vierailija tornissa on jälleen noita. Persiljainen kertoo vahingossa prinssistä. Noita raivostuu ja leikkaa saksilla letin. Hän vie Persiljaisen erakon majaan. Noita jää torniin odottamaan prinssiä. Prinssi kiipeää torniin, muttei löydä tornista Persiljaista vaan noidan, joka käyttäytyy häijysti ja myrkyllisesti. Noita heittää prinssin alas tornista, ja niin prinssi putoaa maahan, jolloin ohdakkeet puhkaisevat hänen silmänsä. Hän etsii Persiljaista sokeana, syöden vain marjoja ja juuria. Hän saapuu erakon majalle, jonne noita on vienyt Persiljaisen. Persiljainen löytyy ja Prinssi vie hänet valtakuntaansa, jossa he menevät naimisiin ja saavat kaksi lasta. ==Elokuvia== Seuraavat elokuvat perustuvat tähän satuun: * Barbie Tähkäpää * Kaksin karkuteillä * Into the Woods (osittain) * Grimmin veljekset (osittain) == Lähteet == == Aiheesta muualla == *Tähkäpää suomen kielellä perustuen Grimmin veljesten satuun Luokka:Grimmin sadut Luokka:Seulonnan keskeiset artikkelit
Jet (yhtye)

Jet on Melbournesta, Australiasta kotoisin oleva rockyhtye, jonka musiikkiin ovat vaikuttaneet mm. Oasis, AC/DC, The Rolling Stones, The Who, You Am I, The Stooges, Faces ja The Beatles. Veljekset Nic ja Chris Cester perustivat yhtyeen vuonna 2001 Nicin koulukaverin Cameron Munceyn sekä Doug Armstrongin kanssa. Vuonna 2002 he tapasivat Mark Wilsonin ja ottivat tämän basistiksi alkuperäisen tilalle. Jetin debyyttialbumi Get Born julkaistiin vuonna 2003, ja se on myynyt yli neljä miljoonaa kopiota maailmanlaajuisesti. Toinen pitkäsoitto Shine On julkaistiin vuonna 2006. Kolmas albumi Shaka Rock julkaistiin vuonna 2009. Yhtye hajosi vuonna 2012, mutta sen jäsenet palasivat yhteen uudelleen vuonna 2016. ==Jäsenet== *Nic Cester – laulu, kitara (2001-) *Cameron Muncey – kitara, taustalaulu (2001-) *Mark Wilson – basso, koskettimet (2002-) *Chris Cester – rummut, taustalaulu, kitara (2001-) == Diskografia == === Studioalbumit === * * * === EP:t === * * === Kokoelma- albumit === * === Singlet === * Are You Gonna Be My Girl (2003) * Rollover DJ (2003) * Look What You've Done (2004) * Cold Hard Bitch (2004) * Get Me Outta Here (2004) * Put Your Money Where Your Mouth is (2006) * Bring it on Back (2006) * Rip it Up (2006) * Shine On (2007) * Stand Up (2007) * The Wild One (2008) * She's a Genius (2009) * Black Hearts (On Fire) (2009) * Seventeen (2010) * My Name is Thunder (2017) == Lähteet == Luokka:Australialaiset alternative rock -yhtyeet Luokka:Australialaiset hard rock -yhtyeet
Flying Blue

Flying Blue on KLM:n perustama ja käyttämä kanta-asiakasohjelma. Flying Blue- pisteitä myöntää 33 yhtiötä, joista 14 kuluu samaan lentoyhtiöallianssiin (SkyTeam). == SkyTeamin jäsenet == * Air France * KLM (Royal Dutch Airlines) * Alitalia * Korean Air * Aeroflot * AeroMéxico * Czech Airlines * Delta Air Lines * China Southern Airlines * Kenya Airways * Air Europa * Copa Airlines == Muut kanta-asiakasohjelmaa käyttävät yhtiöt == * Alaska Airlines * Aircalin * Airlinair * Avianca * Bangkok Airways * CityJet * CCM Airlines * Comair * Japan Airlines * Malaysia Airlines * Middle East Airlines * Qantas * TAAG Angola Airlines * TAM * Twin Jet * Ukraine International Airlines == Aiheesta muualla == *Flying Blue Luokka:Kanta-asiakasohjelmat Luokka:KLM en:Air France- KLM
Keltiberisodat

Keltiberisodat olivat sarja sotia Rooman tasavallan ja keltiberiheimojen välillä Hispaniassa. *Ensimmäinen keltiberisota käytiin vuosina 181-179 eaa. *Toinen keltiberisota käytiin vuosina 154-151 eaa. *Kolmas keltiberisota eli Numantian sota oli viimeinen keltiberisodista. Se käytiin vuosina 143-133 eaa. Hispanian Lusitaniassa käytiin vuosina 155-139 eaa. myös Lusitanian sota paikallisia heimoja vastaan. == Lähteet == *Appianus: Spanish Wars Luokka:Rooman sodat Luokka:100-luvun eaa. sodat
Friedrich Cotta

Johann Friedrich von Cotta (27. huhtikuuta 1764 Stuttgart – 29. joulukuuta 1832 Stuttgart) oli saksalainen kustantaja, teollisuuden uranuurtaja ja poliitikko. Hän perusti 1798 poliittisen päivälehden Allgemeine Zeitungin. Hän jatkoi J. G. Cottan 1659 perustamaa kustannusyhtiötä, joka on yhä toiminnassa, tosin sama suku ei omista sitä enää. Se on nykyisin nimeltään Klett-Cotta. Cottaa on pidetty saksalaisen valistuksen johtavana kustantajana, ja Goethe ja Schiller olivat hänen henkilökohtaisia ystäviään. Cottalla oli hallussaan useita virkoja, myös diplomatian piirissä. Kiitokseksi palveluksista hän sai kuninkaalta vapaaherran arvonimen. ==Lähteet== Luokka:Saksalaiset toimittajat Luokka:Saksalaiset poliitikot Luokka:Vuonna 1764 syntyneet Luokka:Vuonna 1832 kuolleet
Oliver Stokowski

Oliver Stokowski (8. elokuuta 1962 Kassel, Länsi-Saksa) on saksalainen näyttelijä, joka tunnetaan ehkä parhaiten rikosylikomisario Paul Zornin roolistaan rikossarjassa Tutkija. Hän voitti pääroolistaan sarjassa vuonna 2001 Saksan televisiopalkinnon. Lisäksi Stokowski on esiintynyt urallaan monissa elokuvissa ja tv-sarjoissa, muun muassa Kettu, Stolberg, Rikospaikalla ja Polizeiruf 110. == Aiheesta muualla == * Luokka:Saksalaiset näyttelijät Luokka:Vuonna 1962 syntyneet Luokka:Elävät henkilöt
Elohopeasalva

Elohopeasalva eli harmaasalva oli aikoinaan kupan ja syöpäläisten, kuten päätäiden, hoitoon käytetty voide. Se sisälsi yhden osan elohopeaa ja kaksi osaa rasvaa. Harmaasalvalla hoidettiin myös kihomatoja. Sisälmysmatojen häätöön elohopeavalmisteita käytettiin sisäisesti. ==Lähteet== * Luokka:Lääkkeet
SalBa

Rauman SalBa on vuonna 1993 perustettu raumalainen salibandyn erikoisseura. Kaudella 2023–2024 miesten edustusjoukkue pelaa Divarissa ja naisten edustusjoukkue myöskin Divarissa. Seuralla on neljä aikuisten sarjoissa pelaavaa joukkuetta ja kymmenen juniorisarjoissa pelaavaa lisäksi lasten salibandykoulu ja aikuisten harrastesäbä. Jäseniä seurassa on noin 550. Seuran miesten edustusjoukkue pelasi salibandyliigassa kaudet 2014-2018. == Lähteet == == Aiheesta muualla == * Seuran kotisivu * SalBan tilastoja (UrheiluSuomi.com) Luokka:Suomalaiset salibandyseurat Luokka:Raumalaiset urheiluseurat Luokka:Vuonna 1993 perustetut urheiluseurat